craciuncg/RoMedQA_v1 huggingface dataset:
Placa motorie NU este o sinapsă:
1. care implică un mediator chimic - acetilcolina
2. chimică
3. realizată între axonul neuronului motor și organul efector (mușchi neted, glande)
4. care presupune interacțiunea mediatorului chimic cu receptorii specifici de pe membrana postsinaptică
5. la nivelul căreia conducerea este unidirecționată
Răspuns corect: 3
Alegeți varianta corectă:
1. prin membrana celulară, apa va trece din compartimentul în care concentrația ei este mai mică în cel cu concentrație mai mare
2. membrana nucleară are o foiță internă ce prezintă ribozomi și se continuă cu citomembranele reticulului endoplasmatic
3. membrana celulară reprezintă o barieră în difuziunea moleculelor liposolubile
4. epiteliul mucoasei intestinale prezintă cili
5. membrana celulară este alcătuită din fosfolipide, proteine, glicoproteine și glicolipide
Răspuns corect: 5
La inervația organelor din hipocondrul stâng participă:
1. fibre postganglionare din lanțul paravertebral
2. fibre din segmentele medulare toracale
3. fibre visceromotorii din ramura comunicantă cenușie
4. fibre amielinice dintr-un nucleu parasimpatic bulbar
5. niciun răspuns corect
Răspuns corect: 2
Care este a treia valvă străbătută de o hematie, care se află în vena cefalică și care își urmează sensul invers al circulației normale?
1. valva tricuspidă
2. valva pulmonară
3. valva mitrală
4. valva aortică
5. niciun răspuns corect
Răspuns corect: 2
Alegeți varianta falsă:
1. motilitatea gastrică realizează amestecul alimentelor cu secrețiile duodenale
2. glandele pilorice conțin celule G
3. forța contracțiilor peristaltice este controlată de acetilcolină și gastrină
4. labfermentul este secretat numai la sugar
5. mișcările de retropulsie gastrică au rol în amestecul alimentelor cu secrețiile gastrice
Răspuns corect: 1
Următoarele afirmații sunt adevărate privind analizatorul olfactiv:
1. al doilea neuron al căilor olfactive se află la nivelul lamei ciuruite a etmoidului
2. chemoreceptorii sunt localizați în porțiunea antero-superioară a foselor nazale
3. dendritele celulelor bipolare se termină cu butonul olfactiv, prevăzut cu cili
4. este bine dezvoltat la om față de animale
5. axonii tractului olfactiv se proiectează pe fața laterală a lobului temporal
Răspuns corect: 3
Hormonii secretați în nucleul supraoptic și paraventricular sunt:
1. glicoproteici
2. peptidici
3. aminici
4. proteici
5. niciun răspuns corect
Răspuns corect: 2
Următoarele afirmații sunt adevărate privind analizatorul vizual:
1. la ochiul hipermetrop retina se află la 17 mm în spatele centrului optic, iar imaginea obiectelor plasate la infinit este clară, fără acomodare
2. punctul cel mai apropiat de ochi la care vedem clar un obiect cu efect acomodativ maximal se numește punctum remotum
3. reflexul fotomotor constă în contracția mușchilor circulari ai irisului urmată de midriază
4. cristalinul este responsabil de procesul de acomodare
5. aparatul dioptric este format din cristalin și sclerotică
Răspuns corect: 4
Alegeți varianta CORECTĂ:
1. axonii tractului olfactiv se proiectează pe fața ventrală a lobului temporal; calea olfactivă având legături directe cu talamusul
2. printre axonii celulelor bipolare ale receptorului olfactiv se găsește epiteliul columnar cu rol de susținere
3. pentru a produce stimularea și senzație olfactivă este necesar un inspir profund al substanței odorante urmat de inspirații scurte și repetate
4. omul poate percepe până la 10000 de mirosuri primare
5. mercaptanul poate fi perceput la o concentrație de 10 la puterea 10 mg/m3 aer
Răspuns corect: 2
Următoarele afirmații sunt corecte cu privire la compușii derivați din CO2 prezenți în fluxul sanguin:
1. acidul carbonic reprezintă substratul asupra căruia acționează anhidraza carbonică
2. ionii de bicarbonat reprezintă principala formă de transport sanguin a dioxidului de carbon
3. bicarbonatul de sodiu este vehiculat în organism în întregime în interiorul hematiilor
4. ionii de bicarbonat se leagă reversibil de ionii de clor
5. niciun răspuns corect
Răspuns corect: 2
Care dintre afirmațiile privind receptorii localizați la nivelul ampulelor canalelor semicirculare sunt corecte:
1. au conexiuni directe cu dendritele neuronilor din ganglionul Corti
2. sunt stimulați de accelerația liniară a capului și corpului
3. sunt stimulați de mișcarea de rotație a capului și corpului
4. au relație directă cu nucleii vestibulari bulbari
5. sunt acoperiți de membrana otolitică
Răspuns corect: 3
Selectați afirmația greșită:
1. funcțiile senzitive ale neocortexului realizează percepția complexă a lumii înconjurătoare și semnificația diferitelor senzații
2. substanța albă a emisferelor cerebrale este formată din fibre de proiecție, comisurale și de asociație
3. diencefalul este alcătuit din: talamus, metatalamus, hipotalamus, epitalamus
4. paleocortexul ocupă o zonă restrânsă pe fața medială a emisferelor cerebrale
5. corpii striați sunt situați deasupra și lateral de talamus
Răspuns corect: 1
Alegeți varianta corectă cu privire la glandele endocrine:
1. timusul este situat deasupra glandei tiroide având o localizare retrosternală
2. zona glomerulară a glandei suprarenale se găsește lângă medulară
3. funcțiile superioare ale sistemului nervos central nu necesită prezența glucocorticoizilor pentru integritatea lor
4. tireoglobulina este sintetizată de celulele foliculare ale glandei care este situată la baza encefalulului
5. trunchiul celiac se găsește deasupra pancreasului ale cărui celule beta (60-70%) secretă insulină
Răspuns corect: 5
Asociați corect structura cu funcția:
1. centru vasomotor - grup de neuroni simpatici situați în bulbul rahidian
2. regiunea lombo-sacrală a măduvei spinării - trimite impulsuri nervoase pentru a crește activitatea miocardului
3. cortexul cerebral - prin tracturi cortico-spinale încrucișate modifică calibrul vascular
4. baroreceptorii - trimit impulsuri nervoase care pot scădea activitatea miocardului
5. niciun răspuns corect
Răspuns corect: 4
Alegeți varianta falsă:
1. sistemul simpatoadrenal intervine în termoreglare
2. inervația simpatico-parasimpatică acționează cooperant în cazul micțiunii
3. majoritatea viscerelor sunt prevăzute cu inervație simpatică și parasimpatică
4. inervația simpatico-parasimpatică acționează antagonist în cazul reglării secreției salivare
5. medulosuprarenala nu este prevazută cu inervație parasimpatică
Răspuns corect: 4
Traheea este un organ sub formă de tub, cu o lungime de:
1. 15-20 cm
2. 10-12 cm
3. 20-40 cm
4. 3-4 cm
5. 5-7 cm
Răspuns corect: 2
Alegeți varianta falsă:
1. dacă volumul-bătaie al fiecărui ventricul este în medie 70 mL iar frecvența cardiacă este de 70-75 bătăi/min atunci debitul cardiac de repaus este aproximativ 5 L/min
2. dacă volumul-bătaie al fiecărui ventricul este în medie 60 mL iar frecvența cardiacă este de 80-85 bătăi/min atunci debitul cardiac de repaus este aproximativ 5 L/min
3. la un ritm cardiac de 100 bătăi pe minut, ciclul cardiac durează 0,6 s
4. viteza de propagare a excitației prin miocardul contractil atrial și ventricular este de 10 ori mai mare decât prin fasciculul His și rețeaua Purkinje
5. nodulul atriventricular imprimă ritmul joncțional sau nodal
Răspuns corect: 4
Alegeți varianta corectă privind rolul FSH la bărbat:
1. inhibă spermatogeneza
2. în perioada prepubertară inhibă secreția de androgeni
3. stimulează dezvoltarea tubilor seminiferi
4. stimulează secreția de androgeni
5. stimulează dezvoltarea celulelor interstițiale testiculare Leydig
Răspuns corect: 3
Precizați răspunsul corect referitor la hiperfuncția tiroidiană:
1. se caracterizează prin diminuarea atenției
2. se numește gușă endemică
3. se caracterizează prin scăderea metabolismului bazal
4. se caracterizează prin căderea părului
5. poate fi asociată cu exoftalmie
Răspuns corect: 5
Recoltăm sânge de la o femeie și după centrifugarea probei introducem hematiile într-o soluție de NaCl de 0,5%. În acest caz:
1. apa trece în eritrocite în direcția concentrației mai mici a solvitului
2. apa iese din eritrocite în direcția concentrației mai mari a solvitului
3. se va produce anemie
4. se va produce hemoliza
5. niciun răspuns corect
Răspuns corect: 4
Meningele spinale sunt:
1. arahnoida
2. dura mater
3. pia mater
4. toate variantele sunt false
5. toate variantele sunt adevărate
Răspuns corect: 5
Fibrele gustative ale nervului facial au originea în una dintre următoarele formațiuni:
1. nucleul tractului solitar din bulb
2. nucleul motor din punte
3. în nucleul ambiguu
4. în ganglionul geniculat
5. în nucleul salivator superior
Răspuns corect: 4
Cantitatea de glucoză care ajunge în urina primară în 10 minute, la o persoană cu o valoare a glicemiei de 100 mg/dl, este de:
1. 1250mg
2. 100 mg
3. 1000 mg
4. 1200 mg
5. 125 mg
Răspuns corect: 1
Alegeți varianta CORECTĂ privind nervul motor vegetativ:
1. reglează contracția miocardului și secreția glandulară
2. nu intervine în reglarea contracției musculaturii netede
3. este o asociere de fibre nervoase înconjurate de țesut conjunctiv care transmite impulsuri de la receptori la SNC
4. este un grup de fibre nervoase care leagă diverse părți ale SNC
5. stimulează contracția mușchilor scheletici
Răspuns corect: 1
Epifiza este situată:
1. între tuberculii cvadrigemeni inferiori
2. între tuberculii cvadrigemeni superiori
3. superior de chiasma optică
4. superior de tuberculii cvadrigemeni superiori
5. între coliculii geniculați superiori
Răspuns corect: 2
Sistemul limfatic:
1. vena limfatică dreaptă se deschide la confluența dintre vena jugulară internă stângă și vena subclaviculară dreaptă
2. ganglionii limfatici se găsesc pe traseul vaselor sanguine
3. canalul toracic se deschide în unghiul venos format de vena jugulară externă și vena subclaviculară stângă
4. debitul limfatic nu este variabil în funcție de factorii hemodinamici locali
5. canalul toracic se deschide în unghiul venos format de vena jugulară internă și vena subclaviculară stângă
Răspuns corect: 5
Despre transportul gazelor respiratorii este adevărat că:
1. în sângele din vena portă este prezentă hemoglobina redusă
2. CO2 circulă sub formă de bicarbonat plasmatic format prin fenomenul de migrare a Na+
3. presiuunea parțială a CO2 în sângele venelor pulmonare este de 46 mmHg
4. la un pH bazic, fiecare gram de hemoglobină cedează 7 mL de O2
5. cea mai mare parte din CO2 se transportă sub formă de carboxihemoglobină
Răspuns corect: 1
Alegeți afirmația corectă cu privire la analizatorul gustativ:
1. în structura mugurilor gustativi se găsesc celule senzoriale, care prezintă la polul bazal un 
microvil
2. al doilea neuron al căii gustative se află în nucleul solitar din punte
3. axonii deutoneuronilor se încrucișează, după care se îndreaptă spre talamus
4. aria gustativă este situată în partea inferioară a girusului precentral
5. protoneuronul căii gustative se află în ganglionii anexați nervilor faciali, trigemeni și 
glosofaringian
Răspuns corect: 3
Următoarele afirmații sunt adevărate, cu excepția:
1. deglutiția este un act reflex care se desfășoară în trei timpi
2. principalele substanțe organice din secrețiile gastrice sunt enzimele și mucina
3. celulele pilorice sunt localizate la nivelul fundului și corpului gastric
4. labfermentul este secretat numai la sugar
5. în mod normal, esofagul prezintă două tipuri de mișcări peristaltice
Răspuns corect: 3
Următoarele afirmații sunt corecte cu O EXCEPȚIE:
1. homeostazia se poate realiza și prin mijloacele extracorporeale
2. numărul de plachete este de 150000-300000/mm3
3. dializa tratează insuficiența renală
4. efectorii antagonici de tip insulină/vasoconstricție au rol în controlul nivelului glicemiei
5. debitul cardiac poate crește de 6 ori în efort fizic intens
Răspuns corect: 4
Despre nervii cranieni nu se poate afirma:
1. ramura mandibulară a trigemenului este mixtă
2. nervii hipogloși au exclusiv fibre motorii
3. fibrele senzoriale ale glosofaringianului au deutoneuronul în nucleul solitar din bulb
4. fibrele parasimpatice ale nervului III au originea în nucleul accesor al oculomotorului, aflat în punte
5. originea aparentă a perechii X se află în șanțul retroolivar
Răspuns corect: 4
Cărei perechi de nervi cranieni nu i se alătură fibre preganglionare din nucleii parasimpatici din trunchiul cerebral:
1. perechii X de nervi cranieni
2. perechii III de nervi cranieni
3. perechii XI de nervi cranieni
4. perechii IX de nervi cranieni
5. perechii VII de nervi cranieni
Răspuns corect: 3
Alegeți afirmația corectă:
1. piramida Malpighi se găsește în corticala renală
2. pelvisul renal se continuă cu ureterul
3. se descriu 6 grupuri de calice mari
4. calicele mari se prind pe papila renală
5. calicele mici sunt 3 grupuri- superior, mijlociu si inferior
Răspuns corect: 2
De la o persoană sănătoasă recoltăm sânge într-un tub ce conține o substanță ce previne coagularea, centrifugăm și hematiile le amestecăm cu o soluție de NaCl 0,5%. În acest caz:
1. conform regulilor osmozei apa iese din celulă prin membrana celulară
2. în soluție, extracelular, se găsesc ioni de Mg2+
3. ionii de clor vor ieși din celulă având în vedere că vor urma ionii de sodiu prin difuziune facilitată
4. concentrația extracelulară a K+ nu poate fi mai mare de 5 mEq/l
5. niciun răspuns corect
Răspuns corect: 2
Despre limfocitele T este adevărat că:
1. sunt implicate în imunitatea umorală
2. după activare pot deveni limfocite cu memorie
3. sunt leucocite granulocite
4. mediază imunitatea înnăscută
5. niciun răspuns corect
Răspuns corect: 2
Alegeți varianta corectă:
1. prin intermediul nucleului vegetativ simpatic anexat nervului oculomotor din mezencefal este comandată contracția mușchiului ciliar
2. reflexul pupilar fotomotor constă în relaxarea mușchilor circulari ai irisului urmată de mioză ca reacție la lumina puternică
3. midriaza se datorează contracției mușchilor circulari ai irisului ca urmare a scăderii intensității stimulului luminos
4. acomodarea este un act reflex reglat de centrii corticali și de coliculii cvadrigemeni superiori
5. la ochiul emetrop, retina se află la 17 mm în fața centrului optic
Răspuns corect: 4
Care dintre următoarele nu intră în componența sângelui?
1. eritrocitele
2. proteinele
3. lichidul interstițial
4. apa
5. limfocitele
Răspuns corect: 3
Închiderea valvelor atrio-ventriculare:
1. generează zgomotul diastolic
2. se produce la începutul fazei de ejecție a sistolei ventriculare
3. are loc la sfârșitul contracției izovolumetrice
4. are loc la începutul sistolei ventriculare
5. niciun răspuns corect
Răspuns corect: 4
Membrana alveolo-capilară nu este alcătuită din:
1. endoteliu capilar
2. mucoasa bronhiolei respiratorii
3. surfactant
4. epiteliu alveolar
5. interstițiu pulmonar
Răspuns corect: 2
Care dintre următoarele elemente figurate ale sângelui nu posedă mitocondrii?
1. limfocitele de tip B
2. limfocitele de tip T
3. trombocitele
4. hematiile
5. niciun răspuns corect
Răspuns corect: 4
Referitor la sistemul reproducător masculin este adevărat că:
1. ductele deferente se unesc cu ductele ejaculatoare și se deschid în uretra prostatică
2. uretra membranoasă trece prin mijlocul prostatei și prin planșeul muscular al cavității pelvine
3. în cavitatea abdominală, ductul deferent trece pe deasupra vezicii urinare
4. epididimul se află inferior față de testicul
5. niciun răspuns corect
Răspuns corect: 3
Stabiliți ordinea în care se succed toate elementele componente ale căilor urinare pornind de la rinichi:
1. calice mici, tubi colectori, calice mari, bazinet, uretere, uretră, vezică urinară
2. tubi colectori, calice mici, calice mari, bazinet, uretere, vezică urinară, uretră
3. bazinet, pelvis renal, uretere, vezică urinară, uretră
4. calice mari, calice mici, tubi colectori, bazinet, uretere, vezică urinară, uretră
5. tub contort distal, calice mici, calice mari, bazinet, uretere, vezică urinară, uretră
Răspuns corect: 2
Despre procesele reglatoare ale echilibrului hidric este adevărat că:
1. angiotensina 2 stimulează direct eliberarea de ADH
2. concentrația electroliților este direct proporțională cu nivelul de lichid din organism
3. stadiul final de reglare se produce și prin acțiunea neuronilor piramidali de talie mare
4. acțiunea simpatică asupra glandelor salivare reprezintă o consecință a creșterii nivelului de electroliți
5. niciun răspuns corect
Răspuns corect: 1
Hormonul luteotrop inhibă:
1. activitatea gonadotropă
2. secreția lactată
3. vasoconstricția
4. dezvoltarea tubilor seminiferi
5. spermatogeneza
Răspuns corect: 1
Precizați asociația INCORECTĂ:
1. parietal - osteogeneză de membrană
2. rotula - tendonul mușchiului triceps femural
3. diafiza oaselor lungi - țesut osos compact
4. police - 2 falange
5. vomer, mandibulă - viscerocraniu
Răspuns corect: 2
O leziune soldată cu distrugerea circumscrisă a scoarței din zona mijlocie a girusului aflat anterior de șanțul central din emisfera cerebrală dreaptă cauzează:
1. paralizia mâinii stângi
2. anestezia mâinii drepte
3. paralizia piciorului drept
4. anestezia piciorului stâng
5. niciun răspuns corect
Răspuns corect: 1
Ștefania folosește parfumul său preferat o perioadă îndelungată, însă consideră că acesta nu mai persistă. Următoarele afirmații sunt adevărate:
1. receptorii olfactivi generează impulsuri anterior de șanțul central
2. este prezentă oboseala celulelor olfactive
3. parfumul stimulează celulele olfactive de la nivelul mucoasei porțiunii inferioare a cavității nazale
4. nervul olfactiv (II) este lezat
5. niciun răspuns corect
Răspuns corect: 2
Transportul activ:
1. asigură deplasarea moleculelor conform gradientelor de concentrație
2. nu necesită consum de energie
3. poate fi primar și secundar
4. necesită prezența unor structuri membranare numite canale
5. asigură deplasarea apei prin membrană
Răspuns corect: 3
Referitor la mecanismele mișcării moleculare este adevărat că:
1. în timpul exocitozei, veziculele cu membrană migrează spre învelișul nuclear cu care fuzionează
2. transportul activ necesită energie furnizată de ADP
3. endocitoza de material solid se numește fagocitoză
4. difuziunea facilitată este asistată doar de proteinele din citoplasmă
5. niciun răspuns corect
Răspuns corect: 3
Inhibiția secreției de HCl este datorată:
1. somatostatinei
2. acetilcolinei
3. secretinei
4. gastrinei
5. prolactinei
Răspuns corect: 1
Despre ciclul ovarian se poate afirma:
1. ovulația are loc numai sub acțiunea FSH
2. imediat după ovulație foliculul se transformă în corp alb
3. este controlat exclusiv prin feed-back negativ
4. are perioadă postovulatorie în care se formează ovulul haploid
5. niciun răspuns corect
Răspuns corect: 5
Alegeți afirmația falsă referitoare la receptorii termici:
1. receptorii pentru cald îi depășesc numeric pe cei pentru rece
2. reprezintă segmentul periferic
3. sunt terminații nervoase libere nemielinizate
4. pot fi în legătură cu protoneuronul din ganglionul spinal
5. sunt terminații nervoase libere cu diametrul mic
Răspuns corect: 1
Ribozomii:
1. sunt liberi sau atașați reticulului endoplasmic
2. se mai numesc corpusculii lui Palade
3. au forma unor granule ovale sau rotunde
4. sunt organite bogate în ribonucleoproteine
5. toate răspunsurile sunt corecte
Răspuns corect: 5
Selectați afirmația corectă:
1. stimularea parasimpatică poate scade contracțiile peristaltice în căile urinare
2. trigonul vezicii urinare se continuă cu uretra
3. sfincterul intern al vezicii urinare poate preveni micțiunea, chiar și atunci când controlul 
involuntar tinde să o inițieze
4. tonusul muscular intrinsec al peretelui vezical permite creșterea rapidă a presiunii, la 
acumularea în vezica urinară a unui volum de urină de pană la 200 mL
5. sfincterul extern este alcătuit din mușchi neted
Răspuns corect: 2
În compoziția secreției gastrice se află:
1. cazeinogen
2. lizozim
3. tripsinogen
4. gastrină
5. niciun răspuns corect
Răspuns corect: 5
Care este frecvența de descărcare a impusurilor de către fasciculul Hiss și rețeaua Purkinje?
1. 45 impulsuri/minut
2. 30 impulsuri/minut
3. 80 impulsuri/minut
4. 25 impulsuri/minut
5. 70 impulsuri/minut
Răspuns corect: 4
Gligogenoliza este activată de:
1. tiroxină
2. dopamină
3. insulină
4. cortizol
5. adrenalină
Răspuns corect: 5
Una dintre următoarele structuri anatomice nu aparține urechii interne:
1. timpanul
2. lama spirală osoasă
3. labirintul membranos
4. vestibulul osos
5. columela
Răspuns corect: 1
Originea fibrelor preganglionare ale sistemului nervos vegetativ parasimpatic se află în:
1. zona toracală a măduvei spinării
2. zona lombară a măduvei spinării
3. toate regiunile măduvei spinării
4. trunchiul cerebral
5. niciun răspuns nu este corect
Răspuns corect: 4
Tunica internă a venei iliace externe este alcătuită din:
1. fibre musculare netede
2. epiteliu pluristratificat
3. țesut conjunctiv elastic
4. epiteliu simplu, unistratificat pavimentos
5. țesut conjunctiv lax
Răspuns corect: 4
Ovarul:
1. este situat în cavitatea pelviană
2. în zona medulară conține foliculi ovarieni
3. fiecare ovar conține la naștere 300-400 foliculi primordiali
4. în zona corticală se găsesc vase sangvine, limfatice și fibre nervoase vegetative
5. după ovulație foliculul matur se transformă în corp alb
Răspuns corect: 1
Alegeți varianta corectă:
1. la nivelul tubului contort distal există mecanisme de transport, prin schimb ionic, care reabsorb Na+ și secretă K+ sau H+ indiferent de pH-ul mediului intern
2. secreția renală de NH3 reprezintă o modalitate de excreție suplimentară de protoni cu acidifierea suplimentară a urinei
3. la nivel tubular ureea se reabsoarbe în gradient osmotic
4. prin mecanismele de secreție tubulară ale potasiului, rinichiul asigură menținerea normală a potasemiei
5. secretând ionii de hidrogen, rinichiul participă la reglarea echilibrului hidro-electrolitic
Răspuns corect: 4
Fasciculul piramidal (corticospinal) prezintă următoarele caracteristici:
1. are originea în etajele corticale și subcorticale
2. 75% din fibrele fasciculului nu se încrucișează la nivel bulbar
3. are originea în cortexul cerebral
4. toate fibrele sale sunt mielinizate
5. controlează mobilitatea involuntară
Răspuns corect: 3
Fasciculul rubrospinal nu se caracterizează prin:
1. controlează mobilitatea extrapiramidală
2. are ultimul neuron în cornul anterior al măduvei
3. este localizat superficial în substanța albă
4. originea lui este în mezencefal
5. are rol în tonusul muscular
Răspuns corect: 3
Alegeți varianta FALSĂ:
1. filamentele groase sunt compuse din miozină
2. zona H conține numai filamente de miozină
3. banda A este împărțită în două jumătăți egale de zona H
4. linia Z reprezintă zona în care filamentele de miozină din două sarcomere adiacente se întrepătrund
5. banda I este bandă clară
Răspuns corect: 4
Diabetul insipid și diabetul bronzat pot avea în comun următoarele:
1. hiperglicemie
2. o hipersecreție hipotalamică
3. cauză hipofizară
4. pierderi mari de apă
5. niciun răspuns corect
Răspuns corect: 3
Spațiul epidural vertebral:
1. are rol nutritiv
2. are structură conjunctivă
3. conține lichid cefalorahidian
4. este delimitat de pereții canalului vertebral
5. este situat între dura mater și arahnoidă
Răspuns corect: 4
Una dintre următoarele structuri NU face parte din spațiul mort:
1. traheea
2. bronhiola respiratorie
3. bronhia principală
4. bronhiola lobulară
5. laringele
Răspuns corect: 2
Aldosteronul are următoarele efecte:
1. creșterea absorbției de Na+ în colon
2. creșterea reabsorbției de K+ în glandele parotide
3. creșterea secreției de Na+ în urină
4. scăderea secreției de H+ în tubul contort proximal
5. niciun răspuns corect
Răspuns corect: 1
Alegeți varianta corectă:
1. toate volumele pulmonare se pot măsura spirometric
2. capacitatea reziduală funcțională are o valoare de 3000 mL și este suma dintre volumul curent și volumul rezidual
3. ventilația alveolară nu influențează presiunile parțiale ale O2 și CO2 în alveole
4. debitul respirator este cantitatea totală de aer deplasată în arborele respirator în fiecare secundă
5. minut-volumul respirator este produsul dintre volumul curent și frecvența respiratorie
Răspuns corect: 5
Despre transportul CO2 în sânge nu se poate face următoarea afirmație:
1. se transportă combinat cu ionii de fier ai hemoglobinei
2. se transportă dizolvat fizic în plasmă (5%)
3. se transportă sub formă de carbaminohemoglobină
4. se transportă sub formă de bicarbonat plasmatic (90%)
5. se transportă combinat cu grupările NH2 terminale din lanțurile proteice ale hemoglobinei (5%)
Răspuns corect: 1